Sklep Skupnega odbora EGP

št. 35/2000

z dne 31. marca 2000

o spremembi Protokola 47 k Sporazumu EGP o odpravi tehničnih ovir v trgovini z vinom

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor ga spreminja Protokol o prilagoditvi Sporazuma o Evropskem gospodarskem prostoru, v nadaljnjem besedilu "Sporazum", in zlasti člena 98 Sporazuma,

ob upoštevanju naslednjega:

(1) Protokol 47 k Sporazumu je bil spremenjen s Sklepom skupnega odbora EGP št. 174/1999 z dne 26. novembra 1999 [1].

(2) Uredbo Komisije (ES) št. 761/1999 z dne 12. aprila 1999 o spremembi Uredbe (EGS) št. 2676/90 o določitvi metod Skupnosti za analizo vin [2] je treba vključiti v Sporazum.

(3) Uredbo Komisije (ES) št. 806/1999 z dne 16. aprila 1999 o spremembi Uredbe (ES) št. 881/98 o določitvi podrobnih pravil za zaščito dodatnih tradicionalnih izrazov, ki se uporabljajo za označevanje nekaterih vrst kakovostnega vina, pridelanega na določenem pridelovalnem območju (kakovostno vino pdpo) [3] je treba vključiti v Sporazum.

(4) Uredbo Komisije (ES) št. 1477/1999 z dne 6. julija 1999 o spremembi Uredbe (EGS) št. 3220/90 o določitvi pogojev za uporabo nekaterih enoloških postopkov, predvidenih v Uredbi Sveta (EGS) št. 822/87 [4], je treba vključiti v Sporazum.

(5) Uredbo Komisije (ES) št. 1592/1999 z dne 20. julija 1999 o spremembi Uredbe (EGS) št. 2238/93 o spremnih dokumentih za prevoz proizvodov iz grozdja in vina in ustrezni evidenci, ki jo je treba voditi [5], je treba vključiti v Sporazum -

SKLENIL:

Člen 1

1. V točki 25 (Uredba Sveta (EGS) št. 2676/90) v Prilogi 1 k Protokolu 47 k Sporazumu se doda naslednja alinea:

"— 399 R 0761: Uredba Komisije (ES) št. 761/1999 z dne 12. aprila 1999 (UL L 9, 14.4.1999, str. 4)."

2. V točki 27 (Uredba Sveta (EGS) št. 3220/90) v Prilogi 1 k Protokolu 47 k Sporazumu se doda naslednja alinea:

"— 399 R 1477: Uredba Komisije (ES) št. 1477/1999 z dne 6. julija 1999 (UL L 171, 7.7.1999, str. 6)."

3. V točki 42 (Uredba Sveta št. 2238/93) v Prilogi 1 k Protokolu 47 k Sporazumu se doda naslednje:

", kakor je spremenjena z:

- 399 R 1592: Uredba Komisije (ES) št. 1592/1999 z dne 20. julija 1999 (UL L 188, 21.7.1999, str. 33)."

4. V točki 42e (Uredba Sveta št. 881/98) v Prilogi 1 k Protokolu 47 k Sporazumu se doda naslednje alinea:

"— 399 R 0806: Uredba Komisije (ES) št. 806/1999 z dne 16. aprila 1999 (UL L 102, 17.4.1999, str. 67)."

Člen 2

Besedila Uredb Komisije (ES) št. 761/1999, (ES) 806/1999, (ES) št. 1477/1999 in (ES) št. 1592/1999 v islandskem in norveškem jeziku, objavljena v Dopolnilu EGP Uradnega lista Evropskih skupnosti, so verodostojna.

Člen 3

Ta sklep začne veljati 1. aprila 2000 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma [6].

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 31. marca 2000

Za Skupni odbor EGP

Predsednik

F. Barbaso

[1] Še ni bil objavljen v Uradnem listu.

[2] UL L 99, 14.4.1999, str. 4.

[3] UL L 102, 17.4.1999, str. 67.

[4] UL L 171, 7.7.1999, str. 6.

[5] UL L 188, 21.07.1999, str. 33.

[6] Ustavne zahteve niso sporočene.

--------------------------------------------------